
Naționalismul în politica economică . 


— Naționalismul dividendelor —: 


Am văzut cât de de nulă Bau  pernicioasă a fost din punct de 
vedere național politica economică a actualului guvern, în-ceeace priveşte 
"pe marii proprietari, pe funcţionari şi clasele mijlocii româneşti. To- 
tuş, acest guvern a avut o politică naționalistă, şi chiar una excesivă. .. 
| Ea sa limitat însă, cu totul exclusiv, la domeniul capitalului 
„mare, bancar și industrial. De ce oare politica economică naţională a 
fost redusă la un domeniu atât de restrâns, şi aproape meschin 2 
=. Fiindcă acest domeniu oferea, în acelaş timp, maximum de avan- 

taje şi minimul de rezistenţă pentru cercurile afiliate guvernării ac- 
tuale. Oferea maximum de avantaje prin aceea, că numai. întreprinde- - 
rile mari au o rentabilitate sigură și atrăgătoare, numai ele îşi ba- 
zează succesul pe organizaţii “vechi, încercate și cu un-loc demult câş- . 
tigat în viaţa economică, şi în sfârşit. numai ele îngăduie ca — prin 
tot felul de combinaţii bancare — să fie „naționalizate“ eftin și fără 
sacrificii. Tot deodată, acelaş domeniu oferea un minimum de re-. 
„__ zistenţă, întrucât marii capitalişti minoritari primeau în general cu uşu- 
< rință anumite participări, care le` aduceau compensaţii apreciabile (ca + 
“legături cu marele client al industriilor, care este statul, sprijin bancar, 
etc.) şi în acelaş timp le lasă destulă libertate în conducerea internă 
a întreprinderilor. = ` E ao T : 

__ Fatä.de ce, această cale a marilor naționalizäri erà o cale înflo- 
rită pentru interesele egoiste. o l e 

Cu totul altfel eră calea ridicării naționale a claselor: mijlocii, 

a meseriaşilor“şi micilor comertianți români din România veche și 
nouă; Pentru a obţine rezultate pozitive aici, se cerea muncă multă şi 
și perseverentă, se cerea un întreg program și o întreagă organizare 
bancară şi cooperativă, şi mai ales se cerea un spirit idealist şi o re- 
lativă desinteresare materială. 

” şi idealism, între superficialițate şi seriozitate. 


E ușor de înţeles, dar, de ce pentru naţionalizările bancare re- 
myuneratorii s'au găsit atâția entuziaşti, pe când pentru naționalizarea 


„reală a unor întregi clase de Producator nu s'au găsit şi nu se gă- 


sesc apostolii. ` g 
Intre nafionalismul dividendelor, care s'a practicat, şi adevă- 
ratul naționalism economic e tot; “atâta distanţă, cât este. „între "eee 
Ka . +o RE 
Ar fi, evident, absurd. să pretiidem, ca o acțiune. esonuici -de 
atât de mare amploare cum este acțiunea de întărire economică a ro- 
mânismului, să fie bazată numai-pe mobile idealiste. Politiceşte ar fi 
şi o greșală a clădi pe o bază atât de șubredă ca altruismul. 
Nu este, totuş, mai puţin just, că unei acțiuni de stat — şi la 
aceasta ne gândim în primul rând — i-se cere un caracter de pre- 
vedere îndepărtată, depășind interesele egoiste. şi cele imediate, și 


"că, deci, ó asemenea acțiune poate şi trebue să corijeze lipsurile 


7 


-ṣi uitärile . unei acțiuni particulare, condusă de scopuri momentane și 


înguste. -a 
De altfel, o 'aciuie: de stat este 'cu atât mai. necesară, “cu cât 
după cum am văzut din examinarea situaţiei diferitelor clase româ- 
nești ale orașelor noastre, este nevoie de-o acțiune imediată în aṣ- . 
teptarea rezultatelor, din nenorocire îndepărtate, pe care urmeaza să 
le dea națiopalizarea marelui capital. E , 
pa | F 
In adevăr, ceeace caracterizează situația actuală, este faptul că 
românii din Oraşe se găsesc — între două faze de: evolute. economică 
— suspendaţi în aer. 
Am eşit din faza dominaţiei. „oraşelor prin marea proprietate ru- | 


“sală românească; și mam: intrat. în faza dominaţiei lor prin -capitalul 
“mobiliar românesc, care nu este încă. destul de puternic pentru a exer- 
. cita” o influență decisivă şi. a susține o întreagă clasă românească. 


Naționalismul dividendelor ne promite tuturor rezultate „pentru 


mai târziu“; în schimb, în aşteptare, -prin ` punerea : la contribuţie . : 
“a statului în: folosul întreprinderilor naţionale . privilegiate, ne cere 


astăzi sacrificii tuturor. i 
In aceste condiții este firesc, . ca acest naționalism să nu fie în- 


teles şi secondat de către mulțimea românească, şi că de multe ori 


crițicele, — poate nedrepte, — pe care i le aduce presa înstrăinată să 
fie primite simpatic de către opinia românească. Şi. este. explicabil de 
ce — după cum am arătat într'o conferință. recentă, — între curentul- 
naţionalist al tineretului de azi și acest pur sm pur bancar — cu 
un câmp limitat şi cu rezultate dubioase —. nu există nici un aport 
de simpatie, : 


+ P RĂI 
* ko ov 

Dar vina cea mare a naţionalismului “nostru bancar nu este atât 


` întârzierea — Sar. putcă zice fatală — a roadelor sale, cât îngusti- 


mea să de concepție, care s'a tradus prin Brave: insuccese în atingerea 


= propriilor sale țeluri. 


[1 adevăr, a dbua zi după înfăptuirea marei Românii, conducă- 


„torii complexului de bănci româneşti — legate de fapt într'o singură 


+ 


“unitate — şi-au propus ca, pornind dela capitalul românesc, atât de 


redus cât îi aveam, minus cât ni-l diminuase războiul şi inflaţia, să, 
dobândească repede două rezultate : să naţionalizeze (sau mai exact: 


să românizeze) toată viața economică superioară pe întinsul întregei 


Românii, şi în acelaş timpsă înlăture pentru totdeauna- marele capital 


` -din tările. Apusului de la orice acţiurie în cuprinsul României. 


Modestul capitalism românesc — a-cărui tărie stătea mai ales 
în spr jinul şi, simpatia de care se bucura: pe lângă guvernele româ- 
nești (pe lângă oricare guverne româneşt:) — deschidea astfel în a- ` 
celaș timp şi lupta de acaparare în iaterior gi lupta. de Aaea dere: a 
capitalului din afară. 

In aceestă luptă - imprudentă, pe două fronturi, nu se puteă ca 


finanța românească să culeagă -victorii prea, însemnate. Şi, în adevăr, 


rezultatele acestui război nu sunt strălucite. 


“Opera de naționalism — în ciuda tuturor comisiilor e economice. 
şi a aitor organe de românizare sub- presiune — , stagnează cu totul 


ȘI, ceea ce e mai caracteristic, mai.ales de trei ` patru -ani ` încoace, 


Faptul este explicabil. Când băncile mari româneşti au fost lä- . 
sate —; prin izolarea lor de marea finanță străină — la propriile lor 


- forțe, atunci ele au avut repede prilejul să vadă cât de mărginite le 


sunt puterile.. Această mărginire explică sa Bana lor -acțiune în 


materie de românizăre. 


Dacă în locul politicei de excludere cu orice preț a capitatului 
străin, yap talismui: românesc ar fi început a doua zi după rizboi o 
colaborare îrtinsă şi largă cu capitalismul țărilor foste aliate: Anglia, 
America, Italia, Franja, atunci puterea sa proprie ar fi fost astăzi-cu 
totul alta. Azi, capitalul străin ar fi alimentat cu disponibilitățile sale 


„ marile instituții Ducureștene, — care la rândul lor -și-ar fi mărit în 


proporții corespunzătoare sfera lor de acţiune în interior. : 
„Cui cu cui se scoate“, și capitalul cu capital. 

Prina fază, în srocesil de unificare economică, trebuia să fie” îu- 
locuirea. capitalului unguresc - din Budapesta cu capital aliat, și câști+. . 
garea de teren în viaţa economică internă cu ajutorul aceluiaș capitai 
aliat, care se puteă canalizà la vreme, în mare măsură, prin băncile 
mari bucureştene. -Căci unde ar fi găsit acest Capital condiţii de si- 
guranţă și rentabilitate. mai bună la noi în ţară, decât asociindu- -se 
unor instituţii «— de fapt privile giate ? 

la loc de a scoate cui cu cui, am încercat să * scoatem cuiul 
fără nimic în mână, şi să realizăm acel faimos „capitalism fără capi- : 
tal“, care va rămâne trăsătura cea mai caracteristică a vieții econo- 
mice din zilele ncastre. Și atunci e ușor de înțeles de ce — în ciuda 

tuturor îndemnurilor şi presiunilor — opera de românizare în dome- | 
niul marelui capital rămâne destul de mediocră cu toată preocuparea — 
am puteă zice. obsesiunea — actualelor sfere conducătoare pentru 
şelurile sale. 


* 
* * 


Să mai rezumăm ? 

Ar fi prea trist. Dela război încoace, bilanțul naţionalismului 
nostru economic este: distrugerea fără compensație a marei proprie- 
tăți rurale româneşti, auemiarea clasei funcționăreşti (partea cea mai 
românească a orașelor noastre !), părăsirea clasei mijlocii româneşti 
aflătoare în plin proces de distrugere, şi — în fine — ca o vagă spe- 
ranță pentru un viitor îndepărtat, abia câteva progrese superficiale şi 
neconsolidate ale marelui capital românesc. 

Remediile ? 

Deşi se văd și se înțeleg din tot ceeace am spus, poate că se 
vor cere, totuş, odată, precizate în cadrul unui program constructiv. 


MIHAIL MANOILESCU 

J Feċior de rob 


Eu sunt feciorul bun al unui rob. 

dn drumul lor, străbunii m'aruncară 
Precum or asvârii, din vară *n vară, ., 
Câmpiile însemânţate-un bob. g 
: Când, în sfârșit, mam pomenit în - lume, 
Simţii ceva înnecăcios şi greu, 

Şi aerul, şi toate *n jurul meu 

dmi miroseau a doruri fără nume, 


Prin întunericul nemărginit şi mut 
M'am prăbuşit, cu dânşii împreună, 
In colțuroase pluguri de furtună 

Să-mi ogoresc neastâmpăratul lut. 


* Din graiul lor : blestem și rugăciune, 
Am învățat să-mi fluer doina *n vânt — 
Și 'n noaptea *ncremenitului pământ 
Să-mi caut câmpeneasca "'nțelepciune. 

Dar întro zi mi-ame-r.dicat privirea 
Spre rotitorul lumii zodiac, 

Și soarele, ca mustul pe-un copac, 
“Ma 'sguduit tur toată. strălucirea. | 


Lumina lui, genuni uluitoare, 
M'a biciuit cu-al ei jăratec. sfânt, 
Să nu-mi mai caut viața în pământ, — 


Ci să mă 'ndrept cu sufletul spre soare !. . 


Fecior de rob, sub rotitoarea boltă *, 


De-atunçi eu trec pe drumul meu cântând, 


‘Si 'n cântece, neîmpăcatu-mi gând ` 


teuk 


~. Miroase-adese a doruri, şi-a revoltă... 


Iar din lumina ce se dăruește 

Gâlgâitoare -peste latul meu, 

'Flămând, sàlbatic,- eu mă ’nfrupt mereu, — 
Și totuș foamea mea mereu sporeşte ! 


TEODOR MURĂŞANU 

Dela Stefan Radici la d. Iuliu Maniu 


Gazetele aşa zisului partid naț'onal nu s'au îndurat să lase fără - 
comentariu ultimele evenimente politice din lugosiavia. „Dar, ca deo- 
bicei, publiciștii luaţi cu chirie de d. luliu Maniu privesc lucrurile 
tocmai de-a 'ndoasele. Ei vor cu orice preţ să înfățyşeze capitularea 
mişcării separatiste din Croaţia drept un strălucit triumf al acesteia. 
Salutând cu, bucurie restabilirea păcii interne din regatul vecin, patronii 
fostului Consiliu dirigent doresc cu nerăbdare, ca România să urmeze 
aceeaș pildă, căzând la învoială cu Radici-ul dela Bădăcini. DI luliu 

« „Maniu aşteaptă, încrezător, să i se ofere cele patru ministere în gu- 
vernul dela București, — pe care le-a obţinut şi partidul țărănesc croat 
la Belgrad, — pentru a renunţa la rândul său, cum a renunţat şi acela, 
la republicanismul şi: separatismul comitetului de o sută din Cluj. 


Inteligenții noştri adversari greşesc şi de data aceasta, pentrucă 
atât punctele de plecare ale bucuroaselor lor constatări, cât și con- 
cluziile triumfătoare pe care le trag, sunt deopotrivă de falșe. 

Zadarnic încearcă ziarul Patria să-şi încălzească partizanii, spu- 
nându-le că situația din Iugoslavia se potriveşte întru totul cu cea din 
România. Zadarnic ne vorbește, cu aparenţe de obiectivitate, despre 
„tmentalitățile: fatal deosebite în urma regimurilor deosebite subt care 
au trăit şi s'au desvoltat nouile provincii“, cași despre „năzuinţa pro- 
vinciilor mai mari dea acapara puterea politică“,—pentru a ne dovedi 
astfel, că niciuna din cele trei ţări ale Micei Antante, nici lugosiavia, 
nici Cehoslovacia, nici România, nu a ajuns încă la o consolidare a 
unităţii sale interioare. 

* i + 
' Toate acestea sunt analogii tendențioase, bune pentru a urzi 
din ele țesătura unor socoteli de tarabă, dar ele nu sunt decât o 
palidă umbră a adevărului. Nu se pot asemăna, de pildă, stările de 
tucruri din Croaţia cu cele din Ardeal, pentru simplul motiv, că nici 
istoria celor două provincii ma fost aceeaş. Noi, pentru a nu stărui 
e 

prea mult asupra comparațţiei, vom aminti numai faptul, că Croația a 
putut fi îndemnată, la un moment dat, să regrete bucățica de auto- 
nomie pe care a avut-o înăuntru! hotarelor austro-ungare. Ce are însă 
de regretat, în această privință, Ardealul? 

Intre noi şi vechiul Regat nu sau ivit nici vechi diferențieri 
culturale, nici declarate rivalități religioase, nici egoiste rezistenţe 
politice locale. Unitatea interioară a României. întregite a tost asigurată 
din clipa în care, subt presiunea voinţei populare, factorii răspunzători 
ai treburilor publice ardeleneşti au fost nevoiţi să prcclame la Aiba- 
lulia : unirea fără condiții cu vechiul Regat. Nici cea mai t:midă nă- 
zuință de autonomie n'a fost înregistrată, pe toată suprafaţa Ardealului, 
și, dacă prudenții conducători ai partidului național de atunci au 


reuşit, totuş, să instituie un soiu de guvern provincial aşezat la Sibiu, - 


mau făcut-o decât cu titlu provizoriu şi cu durată limitată: până la 
convocarea unei Constituante a României-întregite. 

E drept, că acest guvern provincial, celebrul Consiliu dirigent, 
a încercat Su supraviețuiască, — continuând să împartă permise de 
export şi aşezând din nou vamă la Predeal, — şi după întrunirea celei 
dintâi Camere a României întregite. O mână de oameni, instalați con- 
fortabil în postul lor de cârmuitori fără răspundere, plănuiau să-și pre- 
lungească stăpânirea atotputernică asupra Ardealului cât mai mult, 
împiedicând orice amestec indirect dela Bucureşti în afacerile „resor- 
turilor“ din Sibiu, şi, ceeace era mai grav, neavând niciun fel de 
legătură cu Parlamentul țării. Autonomia Ardealului, realizată pe subt 
mână, împotriva hotărârilor dela Alba-lulia, se transformase, încetul 
cu încetul, întro dictatură familiară. Abia atunci s'a aflat, cu preci- 
ziune, câţi nepoți posedă di Iuliu Maniu! i 

Gospodăria de sine stătătoare a Consiliului dirigent a dat, vreme 
de peste un an, roade atât de viermănoase, încât giranţii fericitului 
sinedriu au ajuns repede cu desăvârşire odioşi, din Sătmar pânăm Săcele. 
Pentru cei cari îşi aduc aminte de vremea aceea, e de prisos să 
mai stăruim asupra valului jde nemulțumire, care fierbea de pretu- 
tindeni. Mulţi dintre fruntaşii ostracizaţi atunci nu s'au mai ridicat 
la suprafaţă nici până astăzi. Cazul dlui Romulus Boilă .e destui de 
elocvent, 


x 
* % 


s Aşa dar, lucrurile sau petrecut la noi tocmai dimpotrivă ca la 
Zagreb. Autonomia provincială care a reuşit să apară ca un ideał 


politic în Croaţia, în Ardeal a fost o experienţă foarte neplăcută, pe - 


Care nimeni war dorit so mai înceapă. De-aceea, după ce vechiul 
partid naționali sa rupt în două, şi dupăce desființarea Consiliului 
dirigent a fost hotărâtă, cu mare majoritate de voturi, chiar de către 
parlamentarii acestui partid, agitația regionalistă, care s'a încercat cu 
destulă îndrăzneală, n'a găsit nicăeri răsunetul dorit. A fost deajuns 
să arătăm, că lozinca „Ardealul al ardelenilor“ însemnează reînvierea, 

subt o.altă înfățișare, a răposatului Consiliu dirigent, pentruca opinia 
noastră publică, mai puțin naivă decât s'ar crede, să respingă cu 
hotărâre orice ideie de separatism. De geaba îşi lua d. Sever Dan aiere 
de luptător revoluționar, chemând Ardealul la o răfuială „pe viaţă şi 
pe moarte“ cu vechiul Regat şi degeaba se umflaîn pene d. Alexandru 
Vaida dela fabrica „Renner“, amenințând cu rezilierea „contractului 
dela Aiba-lulia“ ! Realităţile politice îşi croiseră alt făgaş în conştiinţa 
mulţimei dela noi., Apele vremii nu se întorc niciodatâ înapoi... 

Aci trebuie căutată, credem noi, deosebirea esențială care a ex- 
istat mereu între mişcarea s:parat s'à reală din Croaţia şi svârcolirile 
interesate ale celor cari voiau si provoace, cu mijloace artificiale, o 
asemenea stare sufletească în Ardeal. DI Ștefan Radici ma fost pără- 
sit niciun moment de adeziunea categorică a provinciei pe seama că- 
reia luptă. Așa se explică îndrăzneala acțiunei sale politice, care a 
culminat în vizita de simpatie făcută la Moscova, și în declarația de 
război adresată dinastiei Karsgheorghevici. la frământarea sə, de mul- 
teori aventuroasă, răzvrătitul dela Zagreb se simţea susținut de apro- 
barea dârză a unui popor întreg, care nu numai că-l urma, dar îl în- 
demna la împotrivire. Și astăzi, când d! ŞtefanRadici, simțind cât era de 
primejdios povârnişul pe care pornise, sa hotărât să renunţe la un 
program de revendicări revoluţionare, de dragul căruia ajunsese în 
închisoare, nu vor fi puţini aceia, cari îi vor imputa abandonarea unor 
idei încă destiă de răspândite dincolo de Sava. 

Se poate spune, oare, aceeaș poveste despre di Iuliu Maniu? S'a 
înfițişat, vreodată, jumătatea de șef al partidului național, în această 
solidă armură a intranșigenței? A înfruntat d-sa o atât de aprigă re- 
zistență ? A îndrăznit să treacă Nistru, pentru a complota cu tovarășul 
R-kowski? A intrat, fără să-i pese, la închisoare? Sa pronunţat, cel 
putin, pentru o autonomie a județului Sălaj? A încercat,. măcar, proc- - 
lamarea unei mici republici la Şimleu? Nimic din toate acestea. Nicio 
umbră de revoltă... DI Iuliu Maniu, care wa fost nicicând un luptător 
cu viziera deschisă, sa folosit cu totul de alte arme. Le cunoaşteţi. A. 
surâs cu politețe tuturor partidelor politice din vechiul Regat, a per- 
tractat cu toate pe rând. şi a sfârşit prin a se întovărăşi, de ochi 
lumei cu frânturile care păreau mai puţin primejdioase. Cine să corfunde, 
prin urmare, acest regionalism deghizat, care se preface că cedează 
ideei de unitate pentru a-și asigura o utilă dominație locală, cu ac-. 
ţiunea fățișe de independenţă a Croaţiei, în conflict declarat cu pu- 
terea centrală a statului? 


* 
x * 


Nu e posibiiă o astfel de confuzie, căci dl. Iuliu Maniu, cu tot 
consorțiul de profitori care-l urmează, n'a fost niciun singur moment 
expresiunea unor revendicări populare, menite să i însuflcțească vorba 
şi să-i încurajeze fapta. Dealungul ;cunoscutelor d-sale tribulaţii în 
dinie frântă, d. Iuliu Maniu s'a simţit iremediabil singur, definitiv izo- 

lat în mijlocul ițelor tot mai ` încâlcite, în mijlocul cărora a reuşit să 
se încurce definitiv. Ştia foarte bine, fostul preşedinte al Consi- 
liului dirigent, că o nouă adunare la Alba lulia, chemată să „revizu- 
iască“ unirea, — adică să oblige istoria să facă un pas înapoi, — mar 
“îi întrunit nici măcar azistența obişnuită a unui congres de morari. Do- 
vada dureroasă a situaţiei sale în Ardeal, partidul național o avusese în 
alegerile generale din 1921, când amintirea Consiliului dirigent, acea- 
stă nenorocoasă probă de cârmuire autonomă, contribuise în cea mai 


largă măsură la ruşinosul său dezastru electoral. Şi, dacă mai trebuia ` 


încă o confirmare, d. luliu Maniu a avut-o la Reghin, unde, pentru 
ca înfrângerea să nu fie prea brutală, a fost nevoie de ajutorul gene- 
ros, și foarte „regăţean“, al dlui C. Argetoianu. 

Fără îndoială, Ștefan Radici mwar fi avut nevoie de un aseme- 
nea aliat... | 

Să nu ni se mai vorbească, deci, de pilda Iugoslaviei, pe care 
ar trebui so urmăm. Pilda se tălmăzeşte altfel. Şi n'am greşi prea 
mult, dacă am spune, că mai degrabă Iugoslavia a urmat exemplul Ro- 
mâniei, înțelegând însfârşit și conducătorii Croaţiei, că ceeace face 
forţa politică a unui stat dincolo de hotarele sale, e mai presus de 
toate unitatea de interese naţionale, realizată înăuntrul acestora. 


ALEXANDRU HODOŞ 

La moartea unei democrații 


Străinule, care cobori mirat din trenul sosit cu întârziere în gara 
altă dată veselă şi prietenoasă, astăzi sumbră şi agitată, şi care în- 
zadar cauţi prin mulț mea oamenilor zoriți hamalul vânjos căruia să-i 
incredinţezi povara bagajelor tale mari și mici, resemnează-te şi por- 
nește singur, pe jos, încărcat de geamantane, spre adresa hotelului 
cunoscut, căci astăzi nu vei găsi nici. hamal, nici trăsură, nici sergent 
de oraș, care să te ajute și să te îndrumeze, astăzi este zi solemnă 
de pioasă și ferventa reculegere: muare o democrație! lată. pentruce. 
vei vedea, de-alungul străzilor, obloanele prăvăliilor trase, cetățenii 
grămădiți în grupuri numeroase, şi te vei înfricoșa de sgomotul, care 
asurzitor, clocoteşte de asupra orașului: un popor întreg se roag4, bo- 
ceșt=, ss frământă, pe când între z'durile mucezite ale palatului ei uriaș, |. 
democraţia. gârbovă, anemiată, mizerabilă, aiurează în ultimele spas-- 
muri ale agoniei. Grozavul mister al morţii zeilor crezuţi nemuritori 
se făureşte odată pe înțelesul ochilor tăi miopi, străinule! Un Olymp 
întreg se prăbușește, o Waihală somptuoasă se nărui+ în țărână. Pri- 
veşte, străinule, și învață! 

Democraţiile se nasc în chinuri, trăesc, îmbătrânesc şi mor ca 
și oamenii, de felurite boale și în fel de fel de chipuri. Unele se sfâr- 
şesc brusc de un anevrism fatal în plină aparenţă înşelătoare de să- 
nzt.te; astfel, spre pildă, democraţia marilor exploatatori agricoli în Rusia 
din anul 1917. Altele, după boale lungi şi agonii chinuite, precum 
democraţia agraro- feudală a Franţei din veacul al XVIII-lea. Altele, iarăş, 
se sting uşor şi lin ca flacăra anemică a unei lumânări isprăvite; 
acesta efelul în care s'a sfârşit, către mijlocul secolului trecut, democ- 
rația agriculturei patriarhale în Principatele româneşti. 

Moartea unei democraţii este un lucru tot atât de logic şi de 
firesc ca moartea unei ființe, a unei plante, sau a pnei maşini. De- 
mocrația moare în momentul când clasa care o reprezintă a înfăptuit 
misiunea sa istorică, adică atunci când felul ei de producţiune atin- 
gând maximum de randament nu mai folosește desvoltării economice 
sociale şi politice a societăţei din care face parte. Sau, cu alte cu- 
vinte, o democrație moare atunci când. guvernarea sa nu mai realizează 
elementele necesare civilizațiunei, menită să progreseze neîntrerupt din 
“continua îmbogățire a avutului social. 

Am văzut în articolele trecute, că democraţia este expresia poli- 
` tică a procesului de producţie. Buna gospodărie a unei societăţi ref- 
lectează exactitatea acestei ecuații. În momentul când unul din aceşti 
doi factori nu corespunde sau nu mai corespunde exatt celuilalt, so- 
„ cietatea sufere, producțiunea stagnează, viaţa politică este turburată 
de agitaţiuni anarhice. “Sunt „democraţii tinere, care subt influența unor 
coneiţiuni extrem de grele şi de p.trivnice: fie nepregătirea și neho- 
tărârea oamenilor politici, fie lipsa de conştiinţă a clasei prin exce- 
lență producătoare, fie influența exagerată a ideologiilor şi evenimen- ’ 
telor din afară, fie cataclisme fortuite în interior, — dacă nu ar fi de 
cât o serie de! ani răi întro ţară de producţie agricolă, — sunt de- 
mocraţii tinere care au păşit dela început cu piciorul stâng pe drumut 
realizărei lor. Democraţiile acesta vor trăi o viață chinuită, vor răci la fie- 
care adiere mai puternică de vânt, se vor alimenta cu medicamente și 
vor neglija, de dragul doftorilor, interesele: averei sociale. Intreaga is- 
torie a Țărei Româneşti dela a doua jumătate a veacului trecut şi până 
astăzi reprezintă durerosul martirologiu al unei astfel de democrații, a 
democrației murei exploatațiuni agrare, paralizată progresiv de microbub 

„bonjurist“ ai ideologiei lui Rousseau. 


In evoluţia democraţiilor normale desechilibrul. celor doi factori . 
ai ecuaţiei se arată abia în perioada de îmbătrânire; el merge acccen- 
tuându-se, până când ecuaţia perfectă dela început! ajunge să fie o - 
monstruoasă aberaţie matematică, Explicaţia este uşoară: pe măsură 
ce clasa prin excelență producătoare îşi realizează misiunea sa eco- 
nomică, pierde din vedere interesele generale, al căror reprezentant 
natural trebuește, să fie, devine egoistă, lacomă, şi, acordând factoru= 
lui politic întâietatea, transformă întreaga organizaţie de. stat înt'un 
sistem de oprimare economică a celorlalte clase producătoare. 

"Democraţia binefăcătoare se schimbă astfel întro oligarhie hră- 
pareaţă, dictatura înţeleaptă întro tiranie odioasă, şi bogăţia naţională 
în exploatarea nerușinată a avutului social de către o mână de indi- 
vizi suspecți. Intrată odată în acest proces de descompunere, democ= - 
rația se prăbuşește grăbită în moarte. Nemulţumirile provocate de gu- 
vernarea sa sunt prea numeroase, interesele maltratate prea mari, pentru. 
ca societatea să nu reacționeze energic şi solidar. Subt impulsul clase 
care tronează acu:ina pe culmea ierarhiei economice, toate categoriile 
producătoare se unesc și atacă așezămintele fostei "democraţii. Rezis- 
tența este îndeobşte slabă. Una după alta porţile fercate cad putrede, 
zidurile înfricoșate se sfărâmă în cioburi de sticlă, puștile şi tunurile 

spăimântătoare amuţese. In camera cea mai retrasă a palatului ei mu- 
cezit, democrația şi-a dat sufletul în braţele câtorva servitori gârbovi 
şi timoraţi. Cine ar mai recunoaşte astăzi, în cadavrul mizerabil, uscat 
şi negru, trupul frumos şi puternic, care a deslănţuit pe vremuri atâtea 
doruri pătimaşe? Crepusculul zeilor! Marele Paa-a murit! Pleacă-ţi cu 
evlavie genunchii, străinule ! 

Din turla catedralei, dăngănitul clopotelas. de jale svoneşte trista 
veste norodului adunat. În pragul altarului apare episcopul acoperit 
de odăjdii. scumpe. Lângă el, un tânăr. în plină frumuseţe bărbătească. 
Este un înger? Subt privirile lui, toți, dela vlădică şi până la opincă 
se prostern. Este noua democraţie ! egele a murit! Trăiască Regele! 
Vestea bună se întinde cu iuţeală de fulger asupra orașului, care se 
Euncde să îmbrace ce are mai bun şi mai Aap să desfunde. bolo- 
boacele şi să dea drumul tarafurilor de lăutari.. 


N. LUPU- KOSTAKI 

“Cea dintâi cuminecare 


— Amintiri din copilărie — 


Când mă întreabă cineva: de când sunt popă? îi răspund: 

— De când mam pomenit! 

Să ştiţi, că spun adevărul. Eu mi-am început popia cu toaca 
de lemn, apoi am trecut, treptat, la toaca de fer, la Clopote, la Tatăl 
nostru, la Credeu, la Apostoi, și la strană. Când vedeam pe tata um- 
blând cu cădelnița de-alungul bisericei, ştiam că o să vină vremea 
când și eu voi zice în dreptul sfintelor uşi: „Pace tuturor!“ Imi plă- 
ceau sființii de pe pereții bisericei, mai ales arhanghelii, şi îmi era 
necaz, că nu trece vremea mai repede să le cânt şi eu „Aleluia“. 
Când, în dup'amiezile Dumineci'or de vară, curtea noastră se umplea ` 
de ccpi'ași, şi ne jucam de-a caii, alergam şi eu de-alungul curţii, dar 
eram mai solemn ca ei. Uneori eram chiar abătut Mă gândiam la li- 
turghia acelei zile, şi îmi venia să le strig: 

— Eu o să fiu popă, măi, așa să ştiţi! 

Odată, sătui de alergare, ne-am adunat în mijlocul curţi, ca să 
ne sfătuim : ce joc să mai începem? Se făceau fet de fel de propu- 
neri, când de-odată Linuţa, o copiliță cu ochi vineţi şi cu părul‘ bălai 
împletit în două coade lungi, îşi deschise graiul: - 

— Să ne jucăm de-a.... biselica! 

Propunerea Linuţei a.fost o adevărată revelaţie. Copilaşii repetară 
toţi în cor: 

— Să ne jucăm de-a biserica! 

— Să ne jucăm de-a biselica ! 

— Dar, cum? o întrebă un băiat, 

Linuța ridică din umeri. Nici ea nu știa cum ar putea să fie 
acest joc. Dar, știam eu. In fundul curţii noastre era un coșer pentru 
porumb, şi era gol. Inseninat la faţă, strigai: 

— Facem biserică în coșar! 

Cât ai bate în palme, coşarul s'a prefăcut în biserică. Lângă uși itä 
atârnarăm două clopoţele luate dela cai, şi o scândură. Acestea erau 
clopotele şi toaca. În fundul coşarului aşezarăm o măsuţă: altarul. 
Făcurăm rost și de icoane și de odăjiii. Din o cămașă a tatei făcui 
stichar, iar de gât îmi atârnai un ştergar vărgat, în formă de patrafir. 
Un cearșat cu dungi roşii era falonul. 


Eram popă, eram fericit! Aveam biserică, clopotar, paraclisier și 
credincioşi. Eu strigam dela altar: „Domnului să ne rugăm“, iar co- 
pilașii răspundeau în cor: „Aleluja“ şi „Doamne ’ndură-te spre noi“ 
(unii cu r, alții cu [). Cea mai rezistentă era Linuţa. Când pe ceia; 
lalți copilaşi îi bufnia râsul, se auzia numai glasul ei argintiu : 

— Doamne, îndulă-ţe sple noi!- 

Le-am spus şi predică: să nu strice cuiburile de paseri, să nu 
înjure şi să nu imânânce poame necoapte. 

De-acum, bisericuţa din coşar luase o desvoltare nemài pomenită. 
Liturghiile şi slujbele de tot felul erau mult mai dese în această bi- 
sericuţă: ca “ta biserica satului. Făceam și slujbe de ploaie şi de vreme 
bună, dintrun molitvelnic vechiu al tatei. lar fetiţele îşi aduceau pä- 
puşile la botez. Linuţei, îmi aduc aminte, că i-am botezat vre-o cinci- 
sprezece. Cine îşi mai da pe-atunci seama, că nașterile se întâmplă 
după voia lui Dumnezev, nu după capriciul omului? 

Intro Duminecă, Linuţa mi-a anunțat că i-a murit păpușa cea 
de-a treisprezecea. 


— Ce să-i faci, Linuţo ? — i-am zis, Copiii aduc şi durere la 
casa omului, nu numai bucurie ! 

lar ea, simulând tristețea : l 

— Aşa-i, domnule pălinte ! Dal... să mi-o înglopi.! Inmormân- 
tarea păpuşii a rămas de pomină, multă vreme. O: duserănt la groapă 
cu cinci prapori, cinci batiste atârnate de cinci beţigașe, iar clopoțelele 
din uşa coşarului sunau de credeai că sa prăpădit lumea. Fetiţele se 
bociau din toate baierile inimii, unele şi-au stropit ochii cu apă ca 
să poată lăcrima. Pe mormântul păpuşii au aşezat o cununiță de ga- 
roafe sălbatece. 


Linuţa, sărmaia, atât a simulat plânsul, încât dela o vreme s'a 
trezit că plânge într’ adevăr. Au adus'o dela „groapă“ două fetițe, de 
subsuori. i 
— Lasă Linuţo, — îi ziceau, — nu mai plânge, Eşti încă tâ- 
Dfără şi iH va mai da Dumnezeu copii... lar Linuța, nemângăiată: 

- ai, nu mai pot! Vai, mă plăpădesc... - 
Dar nu sa prăpădit. Peste vre-o trei zile i-am botezat o nouă 
păpuşă. 

Cununiile nu isbutiau niciodată. Uneori, câte un băiat târa cu 
puterea pe câte-o fetiță la coşar, şi îmi zicea: 

— Domnule pălinte, să mă cununi cu „fata“ asta... 

Eu, îmi atârnam vesel ştergarul-patrafir la gât şi adresam bă- 
iatului obișnuita întrebare: 

— Vreai să te căsătoreşti cu „fata“ asta? d 

— Vreau, cum să nu vreau? — îmi răspundea abia reţnân-= 
du-și râsul. i 

Mă adresam apoi fetiţei: 

— Vreai să te căsătoreşti cu „feciorul“ asta? 

— Vlea dlacu, — îmi răspundea fetița. Nu vezi, câtu-i de ulât? 

Astfel, cununiile se sfârşeau de obiceiu cu pumni și cu lacrimi. 

Pe Linuţa no aducea nimeni la cununie. Băieţii o socotiau ca 
pe un „nolli me tangere“, ori, poate, ca pe-o candidată de preoteasă. 
Simţeam și eu, că maş putea cununa pe Linuţa decât... cu mine, 
măcar că îi botezasem șaisprezece „copii“. 

Sosi, însfârşit, şi ultima Duminecă a lui August, cea mai dure- 
roasă Duminecă în viața copiilor cari se duc la şcoală în oraş. Pe fe- 
tele copilașilor adunați lângă coşar era întipărită durerea, şi eram 
trist şi eu. 

=— Nu vă supăraţi, — le-am zis, abia reţinându-mi plânsul. Nu 
vă supăraţi, că vine iar vara... 

— Mă log, domnule panais — mă întrerupse atunci Linuţa, — 
eu aş vrea să mă cuminec. 

La cuminecări nu m'am “gândit pâw'atunci. Despre encharistie în- 
văţasem lucruri grele în școala, şi credeam că nu se cade să ne ju- 
căm chiar și de-a cuminecarea. Dar în ziua despărțirii, care preot nu 
împlineşte ori-ce dorință a credincioşilor săi ? 

Vinul pentru „liturghie“ îl storceam totdeauna” din vre o sticlă 
ce o găsiam în sertarul tatii. lar când nu găsiam vin, făceam liturghia 
cu apă îndulcită. Acum toate sticlele erau goale. 

Mai scotocii şi prin sertarele mamei și dădui de... cheile pivniţai. 

“Vă puteţi închipui ce-a urmat. M'am furişat în pivniţă şi am de- 
schis cepul butoiului cu via. Şi în vreme ce vinul curgea lin, întrun 
pahar, inima îmi bătea cu neînchipuită putere, de credeam că vrea 
să iasă din piept. 

In vin am pus și câteva bucăți de zahăr, ca să fie cuminecătura 
dulce, dulce... Și am început liturghia. 

“Solemnitatea acestei „liturghii“ n'am so ut niciodată. Pe copii 
nu i-a mai bufnit râsul. Cântecul lor era duios şi sfânt. Eram cuprinși 
toți de emoția despărțirii. 

Când am ajuns la „Cu frica lui Dumnezeu“, Linuţa s'a apropiat 
sfioasă de „altar“. lar când sa apucat să zică „Cled Doamne şi. măl- 
tulisesc“, în "albăstrimea ochilor ei străluciau două” scântei, ca două stele... 

A gustat dulcea „cuminecătură“, dar nu şi-a şters buzele, . cum 
o învățasem. 

— Mai dă-mi o tâlă, -— îmi zise, făcând sforțări să-şi oprească 
surâsul ce i-se furişa în colțul buzelor. 

l-am mai dat vre-o cinci linguriţe. Apoi, i-am şters eu însumi 
buzele, cu ştergarul-patratir, zicându-i : 

— Acum, Linuţo, nu-ți mai dau. Sa nu te îmbeţi, că e păcat să 
se îmbete omul de cuminecătură.. 

„Corul“ ar fi trebuit să înceapă „Văzut-am lumina“. Dar, n'a mai 
„ajuns să cânte. Prin curte se auzia glasul tatii ! 

Era un glas răstit, mânios, care spunea mamei că cineva a umblat 
“în pivniţă, Ja butoiu, că n'a închis bine cepul și... celelalte. Cuvintele 
tatii îmi străpungeau ini:na ca nişte săgeți ascuţite. Am înverzt, am 
îngălbenit, am vărsat „cuminecătura“ prin cogar şi am strigat copiiler: 

— Fugiţi, care pe uade puteţi | 

Repede, repede, am lepădat și eu „odăjdiile“, şi răsturaând „al- 
tarul“, am luat-o la sănitoasa. 

Am ajuns printre clăile de fân. Lângă o claie făcută numai de 
două zile stetea pitulată Linuţa. Răsufla din greu și era roşie ca ma- 
cul. In locul scânteilor, în ochii ei străluciau acum stropi de lacrimi. 
lar de pe felul cum îi sălta cămăşuţa, îațelegeam, că în pieptuțul ei se 
petrece o cumplită revoluție.. . Aş fi rămas lângă ea, ca să-i spun 
vre-uu cuvânt de mângăiere. Dar trebuia să fug... să fug mâncând pă- 
mântul.. Am fugit pâna la biserica satului. Biserica era desch'să, și 
nu ştiu cum s'a făcut də am intrat înlăuntru. ln faţa altarului mi-am 
vărsat tot amarul şi toate lacrimile. Gândiam: 

— E pedeapsa lui Dumnezeu, pentru jocul de-a biserica... 

Mi-am ridicat privirea către tavanul bisericei, ca să cer iertarea 
cerului. Ia partea de apus a cupolei un arhangel îmi surâdea cu ne- 
spusă bunătate... 
a: % i * 


Pe acest arhangel mi l-am ales de înger păzitor? al vieţii. Când 
mă ajungea vre-un necaz, mă gândiam la el. Drag arhangel ! Mi-a 
zâmbit chiar şi în preajma bacalaureatului. Apoi, am ajans la vârsta 
când în viaţa omului răsar alt soiu de îngeri. 

Eram aproape popă, când tata a stricat coșarul, ca să facă altul 
nou. Oshii mei-priveau trişti, cum se risipește biserica cea sfântă a 
copil: riei. 

După nouăsprezece ani apoi, a murit tata. Eu am ajuns să stu- 
jesc liturghie în biserica din satul nostru. 

Intro Duminecă, cum necam vre-o optzeci de oameni, bărbaţi şi 
femei. liima îmi bătea cu puterea de odinioară. Imi v:nia să-i 
îmbrăţişez pe toți. Cine ştie, câți dintre ei au fost vechi mei credin- 
cioşi din biserica. copilăriei ? 

Când cuminecam pe cel de-al zecelea, mi-am ridicat întâmplător 
privirea către cupolă şi mi-am revăzut arhapgelul. li lipsea un picior. 
Privirea îi era tristă, părea că-mi zice: 

— Vezi, dragul meu prieten, mi-am amputat piciorul.. 

Cu aceeaş tristețá l-am privit și eu. Ochii mei îi spuneau : 

— Ce să-i faci, drag arhangel? Dintele vremii ne roade pe tofi, 
şi pe îngeri şi pe oameni. Na vezi cât sunt de amputat şi eu? 

Ultima f:meie a fost Linuţa. O Linuţă cu sbârcituri în obraz și 
câtevafire de păr alb în cap. Dar în albăstrimea ochilor ei am văzut 
strălucind scânteile de odinioară. Instinctiv mi-am ridicat privirile 
către arhangel. Nu mai era trist. Se întipărise şi pe buzele lui surâsni. 

— Ifi mai aduci aminte, — îmi zise Linuţa după slujbă, ați- 
nându-mi calea la uşa bisericei, — de cuminecarea mea cea dintâi? 

— Da, Linuţo, îmi mai aduc. Dar ce să facem? Bisericuța copi- 
“lăriei. noastre sa risipit de mult... 

— Şi ce crezi, oare n'am avut păcat pentru cuminecarea aceea ?... . 

-— Păcat? Il ieu eu, pe sufletul meu.. Doar... eu te-am cumine- 
cat şi atunci... Să dea Dumnezeu să te cumineci încă, de multe ori. 
lar la cuminecarea cea din urmă să- -ți surâdă îngerii... 

Şi mi-am apăsat inima, ca să-i opresc bătăile... Apoi mi-am vă- 
zut de drum, zicând în gândul meu: 

— Doamne, oare în cartea vieţii acestei femei nu vei însemna 
cu slove de aur şi prima ei cuminecare? 

Și plecai, fredonând: 


— ne eşti copilărie, 
. cășarul tău cu tot? 


SEPTIMIU POPA 

Camerele agricole E 


Comentând diferitele acte ale legiuirii noastre, ne-am impus ca 
o linie permamentă de conduită să nu ne alarmăm de toate ercrile 
formale, voite sau întâmplătoare, care fatalmen:e trebuie să însoțe- | 
ască o prea zbuciumată și prea productivă perioadă. Cu toate probele 
contrarii, ne încăpăţinăm să credem, că o înfeleaptă aplicare a 
leg lor, venită din partea unei administrații bune, — care nu mai 
poate întârzia f:ră serioase primejdii, — va fi în stare să șteargă 
multe din ascuţişurile nepotrivite de astăzi. Conduşi de aceste idei, 
am crezut că este mai util să pledăm. pentru necesitatea formării unui 
bun aparat administrativ, apropiind cu un ceas mai de vreme această 
“epocă salvatoare. 

Ingăduința noastră nu privea însă niciodată greşelile de. ordin 
principiar, și în rolul nostru de modeşti cronicari ai vieţii publice le~ 
am combătut cu toată energia. O asemenea eroare de concepţie trebue: 
să relevăm şi acum, când vorbim despre înființarea Camerelor . a~ 
gricole. ; 

Nova instituțiune economică, menită șă îmbrățişeze interesele de 
toate categoriile 'ale agricultorilor, săvâreşte o gravă omisiune; care 
va răscoli din temelie viața pașnică a satelor noastre. Cea dintâi con- 
diție de care s'a legat dreptul de alegător în această instituțiune este o 
proprietate de cel puţin trei hectare.. Această condiţie esclude, deci, 
din rândul alegătorilor pe toţi aceia, cari au o proprietate funciară 
mai mică ca trei hectare; ceeace înseamnă, că mai bine de jumătate 
din țărănimea ardeleană va fi ţinută departe de compunerea celui de 
al doilea factor economic, menit să influențeze politica generală a 
qării, după Camerele de Industrie şi Comerţ, creiate prin o altă lege 
paralelă. Până aci, însă, omisiunea nu cuprinde în sine nicio prime- 
jdie. Un drept care se deneagă astăzi, se va putea acosta mâine. Nici- 
«odată drepturi mai esenţiale nu s'au acordat fără oarecari ezistări, şi 
dacă numai această practică ar sta la baza ex:luderii, am privi-o 
“relativ liniștiți. 

Dar omisiunea micilor agricultori din rândul alegătorilor la Ca- 
merele agricole nu provine din rezistența obișnuită a celor ce dirijează 

politica de azi, Ea izvorăşte dintro concepție fundamental greșită. 
Legiuitorul român nu a uitat pe micii agricultori, ci, din motive pe 
- Gari nu le cunoaştem, a găsit de cuviință de a-i trece la o altă cate- 
gorie socială. De soarta acestora se îngrijește proectul de lege pentru 
înfiinţarea Camerelor de muncă, adică instrucţiile lansate în vederea 
organizării lor, înglobându-i printre alegătorii acesteia din urmă. 
Astfel, proletarii noştri rurali au ajuns, cu întreg bagajul lor de nai- 
vitate şi bună - credință, în aceeași tabără cu proletarii urbani şi cw 
profesioniști de toate categoriile dela orașe, fără deosebire de naţio- 
nalitate: ingineri, arhitecţi, pictori, sculptori, profesori, artişti de teatrui 
şi de operă, cu cati va trebui să cânte pe aceiaşi strună. 

Firesc era, ca lucrătorii agricoli să fi rămas în cadrele Camere- 
lor agricole, reprezentaţi întro proporţie oarecare, după principiul 
prin care micii meseriași au fost admişi alături de marea industrie. 
Dar suntem dispuşi să mergem și mai departe: preferăm să-i vedem 
pe micii agricultori, precum și pe cei total! lipsiți de pământ, în Ca- 
merele agricole, fără niciun drept de vot, decât cu drepturi depline la 
Camerele de muncă. Aceasta pentru simplul motiv, că opinca ţine de 
opincă, ciocanul de ciocan, şi pana de pană... 

Caracterul aristocratic al Camerelor agricole — singura explica- 
ţie care se poate da excluderii din sânul ei a micilor proprietari și a 
muncitorilor cu palma — se va răscumpăra cu jertfe, pe care o con- 
ştientă “guvernare românească, în actuala noastră desvoltare socială, 
nu şi le poate permite. Punând ciocanul peste seceră, înseamnă că 
sateie noastre vor trebui să se despartă de lumea tradiţională în mij- 
locul căreia a trăit, și care forma o lume aparte, unde puterea 
noastră de “rezistenţă “sa adăpostit în cursul veacurilor, ca într'o 
adevărată eitadelă sufietească, pe care niciun duşman nu a fost în 
stare să o cucerească. Această poaită zăvorită vine să o deschidă 
acum însăși legiuirea românească, punând jumătate din țărănimea 
noastră în comunițate de interese cu proletariatul urban, cu acea 
lume streină, de înfuenţa căreia totdeauna am ferit-o. 

In viitor nu va mai fi așa. Legiuirea noastră contemporană pre- 
. conizează alte idealuri decât acelea cunoscute. Ea nu mai tinde spre adap- 
-tarea oraşelor — insule streine icnite în organismul nostru etnic, sau pete 
negre iîn-structura noastră sufletească — ci rupe jumătate din colectivitatea 
națională și o supune fără drept de apel autorităţii şi îndrumării 
„oprimațorilor politici de eri şi învrăjbitorilor sociali de astăzi. Osmoza 
dintre oraşe și sate se pregăteşte pe căile cele mai nefericit alese, 
pe acelea aie pierzării, iar nu ale conservării unui scump patrimoniu 
sufletesc. Legea Camerelor agricole aruncă cea dintâi sămânță a so- 
cialismului la sate, inaugurând în viața lor o epocă pe care noi nu 
am cunoscut:o decât doar din teorie. Din mila legiuiri româneşti ni se 
reservă și această experiență. In ce scop, nimenea nu ştie, și nu 
se întreabă acum, Nu va trece însă multă vreme, şi foarte mulţi se 
vor întreba, între cari vor fi şi guvernanţii de azi. Dar ne temem, că 
atunci va fi prea târziu. 

P. NEMOIANU 

... w A 1 = . 
__ Politica externă în Baicani 
— Rezultatele acordului sârbo-croat. — Situaţia în Grecia. — 
Un tratat de arbitraj între statele balcanice. — 


Conflictul dintre conducătorii Croaţiei şi guvernul dela Belgrad 
a luat sfârşit. Tratativele urmate pentru înlăturarea neînțelegerilor 
dintre ambele provincii, — neînțelegeri care amenințau însăşi exi- 
stenta statului iugoslav, — au fost încoronate de succes, grație ener- 
„giei bătrânului om de stat Nicolae Pasici, şi a concesiunilor con- 
simţite de răzvrătiţii dela Zagreb. | 

In politica externă iugoslavă nu intervine, prin acest acord, nicio. 
schimbare. Ð. Nincici a rămas ministru de Externe, şi votul de încre- 
dere dat guvernul de ctre majoritatea Scupcinei dovedeşte, că acordul. 
este perfect pe toate chestiunile. , S 

Recentele declarațiuni ale dlui Nincici, ca răspuns la svonurile mai 
vechi și mai noui: despre alipirea. Austriei la Germania, arată că Iu- 
goslavia „consideră o asemehea intenţiune drept o călcare a tratatelor, 
susceptibilă de a periclita însăşi pacea europeană”. Acesta este întru totul 
şi punctul de vedere al Micei Antante. D= altfel, relaţiunile Iugoslaviei 
cu Austria sunt bune; deoparte și de alta se speră în apropiata în- 
cheiere a acordului economic proectat, care ar intensifica relaţiunile 
comerciale din ambele state.. - R- E 
Interesant. este, că d. Ștefan Radici, pe care până mai acuni:: 
câteva săptămâni nimic nuw'l putea face să cedeze în faţa necesităților 
interne ale Iugoslaviei, — care se resimţeau de conflictul sârbo-croat, 
— astăzi, dusă în heierea acordului cu guvernul dela Belgrad, a în-' 
ceput să aprecieze. urmările externe favorabile, care vor urma pentru 
țara sa. In declaraţiile făcute la- congresul : partidului țărănist croat, 
fostul republican din Zagreb a salutat cu bucurie realizarea unităţii 

politice a Iugoslaviei, care își va vedea, în urma acestui fapt, presti- 
. giul său peste hotare considerabil mărit. 

Şi d. Ștefan Radici, desigur, nu se înșeală. 

D. Nincici a desminţit în modul - cel mai categoric şi celelalte 
Svonuri, relative la oarecari negacieri în vederea încheierei unui tratat 
de alianță cu Bulgaria. Raporturile cu Grecia, cam încordat în ultimul 
timp, au început să se amelioreze; lucrările comisiunei mixte delegată 
de- ambele state pentru stabilirea bazelor unui acord comercial sunt 
gata şi acordul va fi încheiat cât de curând. 


Cu ţara noaștră, relaţiunile continuă a fi bune; micile greutăţi 
de comunicaţie la frontiera Banatului se înlătură pe zi ce trece. Se 
vorbeşte din nou, cu insistență, în regatul vecin despre utilitatea unui 

E ui peste Dunăre, stabilindu-se o legătură directă între Jugoslavia şi 
România. 

Acordul cel mai perfect, care domneşte între toate statele Micei 
Antante, sa verificat din nou cu ocaziunea atitudinei comune în ches- 
` tiunea datoriilor statelor succesoare, care formeazi odiectul conferinței 
care va avea loc în Noembrie la Praga. 


$ 
+ * 


Lovitura generalulu! Pangalos pare a marcă începutul inaugurării 
unei noui epoce în Grecia. 

Tratativele angajate cu șefii partidelor politice extraparlamentare, 
în scopul încheerei unui acord în vederea alegerilor, și intențiunea 
“guvernului de a grăbi data acestor alegeri, mărturisesc dorinţa gene- 
ralului Pangalos de a întreprinde totul pentru restabilirea cu un ceas 
mai de vreme a condiţiunilor politice normale în G:ecia, 

Da altfel, întreaga activitate a guvernului, după lovitura de stat 
care Pa adus cârma ţărei şi până astazi, arată tendința continuă de a - 
pune bazele, în politica externă, a unui regim de încredere şi siguravț:, 
capabil să asigure pacea în Balcani. 

Dificultăţile recente ale tratativelor greco- iügesiava, al căror eşec 
ar fi creiat Greciei o situație afară din cale de dificilă, au inspirat 
ministerului de externe Rentis cunoscutele declaraţiuni asupra, nece- 

„sității tratatelor de arbitraj între statele balcanice în vederea menfi- 
nerei păcii. 

Propunerea dlui Rentis de-a experimenta în Balcani ideia apu- 
seană a tratatelor de arbitraj merită fără îndoială toată atenţiunea gu- 
vernului nostru, și sosirea în ţară a dlui Langa Răşcanu, pentru a-i 
da toate. informaţiunile asupra conversațiunilor urmate la Atena în 
această chestiune, este dovada interesului cu cara sunt primite la noi 
solicitațiunile greceşti. . 

Evident, că menținerea păcii îa Balcani, care preocupă Europa 
şi lumea întreagă, ne interesează în primul rând pe noi, care suntem, 
— ierte-ni-se comparaţiunea vulgară — capacul care închide, de bine 
de rău, Balcanul, ameninţat de a se răsturna de câteori Balcanul se agitá... 

De aceea, se pare că guvernul nostru aşteaptă, pentru a se pros 
nunța, rezultatul tratativelor greco-iugoslave în vederea acordului proectat, 
şi semnele apropierii sârbo-bu'gare (mai probabile acum prin cola- 
borarea radicistă în guvernul iugoslav) — pentru a încheia lanţul 
acordurilor care ar garanta menţinerea neştirbită a tratatelor. . . 
| In practică, nu vedem deslușit cum sar putea realiza aceste tra- 
tate „obligatorii“. Căci din două una: ori alianțele sunt în stare să 
înlăture orice pericol de răzvrătire a interesaților contra tratatelor de 
pace, și atunci tratatele de arbitraj, obligatorii sau nu, sunt superflue ; 
ori alianțele nu corespund necesităţilor care le-au creat, şi în cazul 
acesta adversarii tratatelor de pace nu ar avea niciun interes de a 
încheia tratate de arbitraj, care le-ar paraliza acțiunea pentru momentul. . 
când li-s'ar părea că împrejurările sunt oportune scopurilor lor. 

Oricum, sugerările ministrului de externe grec trebuesc studiate. 
cu toată seriozitatea problemei pe care o pun, şi fără îndoială că se 
va găsi și forma care să se adapteze scopului: garantarea păcii Balcanilor. 

I. PALEOLOGU 


i 


„ 





999 


© BCUCIuj 





“Săptămâna politică 


— Fapte şi comentarii — 


Călătoria dlui Vintilă Brătianu 


Peste câteva zile, dl Vintilă Brătianu ia din nou drumul străină- 
tăţii. Ziarele guvernamentale ne-au informat, că vistiernicul nostru 
pleacă în Franţa, pentru a-şi face cura dela Royat. 

Amintindu-ne însă entusiasmul cu care dl Vintilă Brătianu vorbea 
anul trecut despre superioritatea apelor noastre dela Dorna, unde își 
“făcuse cura, suntem îndreptățiți să nu-l credem decât pe jumătate, şi 
să conchidem împreună cu toată lumea, că ministrul Finanţ=lor va 
încerca tot odată să soluţioneze în străi-ătate problemele noastre fi- 
nanciare, a căror r.zolvire se pare că nu mai poate întârzia. 

Dacă în chestiunea datoriilor noastre de război suntem de acord 
cu unii din aliații noştri, ca Franţa, Italia, Cehoslovacia şi Iugoslavia, 
cerând o cât mai mare înlesnire a modalităţilor de plată, guvernul 
nostru face opinie aparte când  condițonează achitarea ace- 
-stor datorii de realizarea drepturilor României, care decurg diz plata 
despăgub'rilor de război. 

Fireşte, că punctul acesta de vedere este perfect legitim în prin- 
cipiu ; dar el va fi cu greutate admis de Anglia, care contează pe 
sumele ce are de incasat pentru a-şi plăti propriile sale datorii în 
America, şi va îi hotărât respins de aceasta din urmă, care condițio- 
nează nu numai sprijinul său economic, dar chiar mențperea relațiu- 
nilor economice cu Europa de regularea acestor socoteli băneşti. 

Va trebui, urmând exemplul Iugoslaviei şi al Cehoslovaciei, să 
'procedăm şi noi prin trimiterea unei comisiuni pentru aranjarea mo- 
dalităţilor de plată ale celor 45 milioane de dolari, pe care-i dato- 
răm peste Ocean. Trimiterea unei comisii în America pentru tatona- 
rea terenului, cum este intențiunea guvernului, nu va avea mare succes. 
Statele Unite sunt informate de ajuns “asupra situaţiunei noastre 
„(este numai voia guvernului dacă imformațianile asupra noastră nu 

sunt totdeauna favorabile) și ele sau declarat dispuse să accepte 
principiul capacităţii de plată a fiecărui stat pentru plata datoriilor 
respective. lar speranța dlui Vintilă Brătianu de a profita de 
aranjamentele ce vor obţine Cehoslovacia sau lugoslaviz, pentru 
regularea datoriilor noastre, este iluzorie, întrucât America înțelege 
a trata separat cu fiecare stat această chestiune, 

Nu-i rămâne, deci, ministrului de Finanţe, decât să se hotărască 
a limpezi odată chestiunea aceasta, căci întâzierea, departe de a 
. făgădui vre-un avantaj ţării, nu face decât să îndepărteze pentru şi mai 
multă vreme de. aci înainte capitalul aliat, atât de necesar reface- 
rei noastre. 

Cât priveşte speranţele unui împrumut ce sar putea realiza în 
actualele împrejurări în Franţa sau în Anglia, acesta este un capitol 
încheiat de mult pentru actualul guvern. 

Astfel, că şi de astădată călătoria dlui Vintilă Brătianu se va 
încheia cu rezultatele cunoscute ; la înapoiere, dsa va spune, ca și 
în trecut: „nici nu mam gândit să caut un împrumut; conversaţiunile 
avute s'au mărginit numai la informarea străinătăței asupra situației 
reale a ţării noastre“. 

Aceasta este tot ce putem aștepta din călătoria în Occident 


a ministrului nostru de Finanţe. 
ION BALINT 

GAZETA RIMATA 


A Mica Publicitate 


Intr'o convorbire publicată în ziarul 
Rampa, d Jorga se plânge, că nu 
e citi! nici de proprii săi amici. 


Subt bolta cerului de vară 
Ședeam pe prispă la Văleni, 
Când auzii în seara clară 

Un foșnet printre buruieni . . . 
Crezui întâi că vine ursul! 

Dar domnul Iorga, protector, 
întrerupând o clipă cursul 

Imi spuse: — „Vezi, că e Azor...“ 
Luoi atunci în mână lampa 

Și mă 'ntorsei întru târziu: 

— „E un redactor dela Rampa, 
(Zisei), şi-ar vrea un interview“, 


Bătând podeaua cu piciorul 
Trimisul se *nchină projund: 

— „Salut, grà, pe autorul 

„Cel mai activ, cel mai fecund !“ 

— „Am scris cincisute de volume, 
„Fără sforțări şi fără chin. 

— „Sunteţi istoric cu renume, 

„Mai tare ca Miron Costin. .“ 

— „Am zece drame geniale, 

„Șopt comedii de caracter. 

„Mai multe decât Caragiale...“ 

— „Mai multe chiar decât Molière |! 


-Wor se 'nf'ripă prin noapte 
Lumina stinsului amurg, 

Străinul spuse printre şoapte : 
.— „Eu vă prefer ca dramaturg !* 
— „O, daeai ştii câte mizerii 
„Am îndurat, ca autor... 

„Acă scot cărțile pe serii, 

„Dar crezi că prind vreun cititor ? 
„Mereu mau boicotat dușmanii, 
„Și cum e publicul sanchiu, 
„Mau părăsit și partizanii, 

„Nu mă citește nici Maniu! 


„Norocul nu mă protejează, 

„Căci am un Teatru Popular, 

„Și teatrul nu se populează...“ 

— „Mă rog, aşa ghinion mai rar !“ 
— „Acuma scriu pe Cleopatra, 

„O tragedie din Egipt. 
— „E gata? — „Sunt la scena patra, 

„Intrun boschet de eucalipt“. 

— „Pot să anunț plăcuta veste?“ 

— Anunț-o de vreo patru ori, 

„Și- adaugă rândurile- aceste 
„La urnă: 

Câut spectatori ! 


„NĂICĂ. SFÂNTU-GHEORGHE 


profesor de vacanță la »Uni- 
Versitatea“ din Văleni 

INSEMNĂRI 


Bucurie fără motiv. — Locuitorii 
României-întregite se împart în două 
categorii, cam inegale. Sunt unii cari 
citesc ziarul Aurora, şi sunt alţii cari 
nu-l citesc. Dacă nu ne înşelăm, a- 
ceştia din urmă sunt cei mai numeroși. 
“Totuș, va trebui să dăm aici câteva 
lămuriri şi pentru cei dintâi, 

Gazeta dlui dr. N. Lupu, care este 
într”o oarecare măsură şi a partidului 
țărănist, a înregistrat deunăzi articolul 
dlui A. Corteanu din Țara Noastră 
asupra consecințelor alegerii parţiale 
dela Chişinău, și sa grăbit să tragă 
unele concluzii ciudate cu privire la al- 
.cătuirea guvernului de mâine. Acum, se 
înţelege, fiecare dintre noi e libersă 
argumenteze cum il taie capul, şi cu 
argumentele care-i stau la dispoziție, 


Aurora ţine însă să bată, şi în privinţa 


aceasta, un record. Foaia ţărănistă, 
scrisă în cea mai mare parte de blum- 
bergi, atribuie cu plăcere, altora, anu- 


mite păreri, care nu cresc decât în 
propria ei ogradă. Și o face cu atâta 
siguranță, cu atâta convingere, cu a- 
tâta satisfacţie, încât trecătorul, care 
nu s'ar mai osteni să contfoleze această 
bucurie, ar fi cât pe-aici îndemnat să 
creadă, că mistificarea e o realitate. 

Deci, Aurora jubilează, închipuindu-şi 
cu tot dinadinsul, că în articolul său 
d; A. Corteanu recunoaşte, — vezi 
dumneata, — impopularitatea parti- 
dului poporului (din care face parte), 
se închină în faţa atotputernicei elec- 
torale a opoziției-unite, şi conchide, 
în mod obiectiv, că acesteia i Sar cu- 
veui, după dreptul scris, succesiunea 
îatreagă a cârmuirei. E de prisos să 
mai spunem, pentru cei cari au avut 
subt 5ochii numărul cu pricina dia 
Țara Noastră, că asemenea afirmații 
mau văzut niciodată lumina zilei în 
paginile acestei reviste. Ele mau fost 
iscălite, prin urmare, nici de d. A. 

Corteanu. Nu ni se pare, însă, tot atât 
de inutil, după cele întâmplate, să 
tălmăcim în două vorbe susţinerile 
colaboratului nostru. Pentru cititorii 
Aarorei, se înţelege... Ai noştri nau 
nevoie de notițe explicative pe mar- 
ginea aibă a hârtiei de tipar, ca să nu 
-fie induși în eroare. 

latr'adevăr, orice lector de bun simţ 
„ar fi reuşit să priceapă, că d. A. Cor- 


“teanu, privind comntariile naționalo- 


ţărăniste de după alegerea dela Chi- 
șinău, a discutat o ipoteză analizând 
“toate urmările ei. Astfel, distinsul 
scriitor politic, presupunând, pur şi 
:simplu, că gubreda coaliție „ar con- 
stitui“ întradevăr o forță electorală 
ser oasă, — ceeace nu se poate dovedi 
cu un Singur „succes“, — a luăt a- 
:Supră-şi sarcina de a arăta „care ar 
fı motivele, pentru care ţărănigtii, în- 
tovărăşiţi cu partidul naţional, ar fi 
-şi mai puțin chiemaţi să ia parte la 
conducerea ţării, decât dacă ar îi 
siaguri“ ? D. A. Corteanu a răspuns 
categoric: „fiindcă gruparea ţărănisto- 
naţională nu este o armată discipli- 


nată, organizată în vederea realizării 


-unui ideal politic“. Deci, succesul tă- 
:săniştilor „au ar însemna“, — evident, 
-dacă sar produce, — decât: o intro- 
ducere „la anarhie“. Punct. Ne între- 
“băm:  pentruce se înveseleşte oare 
tabăra protivnică ? Reiese, din această 
examinare prealabilă a unei situaţii 
improbabile, o mărturisire despre lipsa 
"de popularitate a partidului poporului ? 
“Un compliment la adresa opoziției- 
“unite? Unde sunt? Să le vedem şi 
noi! > 
Unde sunt? In imaginația redacto- 
rilor. diui dr. N. Lupu. E un loc pe 
care noi nu-l frecventăm. Aurora poate 
:să se bucure înăinte. N'o să-i stricăm 
„această rară plăcere, de a se amuză 
cu ea însăşi. Cât despre articolele i 
„A. Corteanu, pentru a evita orice con- 
-fuzie, credem că e bine, ca ele să fie 


citite acolo unde au apărut, nu acolo 
unde sunt reproduse... 


O reconciliere cu tâlc. — Nici d. 
Jon Clopoţel dela Societatea de Mâine 
nu vede, în sfârşitul rezistenței croate, 
biruința ideei de unitate politică a 
Iugoslaviei, ci o înfrângere a şovinis- 
mului sârbesc-dela Belgrad. In cel 
mai proaspăt număr de vacanță al 
variatei publicaţii clujene, alături de 
un interesant studiu dlui dr. Axente 
Iancu privitor la pericolul moaşeior 
nepricepute, harnicul nostru confrate 
pretinde, după pilda Iugoslaviei, o re- 
conciliere a Ardealului cu vechiul Regat, 

Ca să exprime cu atâta căldură o 
dorinţă inutilă, — căci, după cât ştim, 
niciuna din provinciile României. intre- 
gite nu se găseşte întrun conflict po- 
litic asemănător cu restul ţării, — d. 
lon. Ciopoţe! a fost nevoit, în prealabil, 
să se înşele complect asupra înţeie- 
Sului evenimentelor din vecini. După 
părerea dumisale, procesul s'a destă- 
șurat cam aşa. Serbia veche işi îngă- 
duise „O serie întreagă de nenorocite 
persecuțiuni pentru a forța unificarea“ 


- cu Croaţia. Experienţa a dat însă greş, 


căci Croaţia, care „exercitase o veche 
autonomie provincială“ încă subt un- 
guri, nu s'a lăsat privată de „libertăţile 
de '6din oară“ și a rezistat „cu voință 
de fier“ împotriva „autocratismului 
feroce“ dela Belgrad. In faţa acestei 
situaţii, d. N. Pasici a trebuit să. „re- 
vină“ asupra atitudinei sale; o revenire 
care este, bineinţeles, demnă „de 
toată lauda“. : 

- Prin urmare, iată ce așteaptă edi- 
torul Societății de Mâine să se intâmple 


` și la noi: un act de înţelepciune po- 
litică, graţie căruia să se producă 


deznodământul așteptat, prin încetarea 
„epizoadei de încordare“ între. pro- 
vinsiile româneşti. Și gata ! 

Rar ni s'a dat să vedem, întro 
revistă închinată problemelor sociale 

şi economice, o dare de seamă mai 
eronată asupra unor întâmplări politice 
atât de bine cunoscute, Noi nu ne vom 
face judecători ai stărilor lăuntrice din 
lugos'avia, peritru a osândi „autocra- 
tismul feroce“ dela Belgra 3, sau pentru 


a compătimi împreună cu „voința de - 


fier“ a croaților. Dar e în afară de 
„orice îndoială, că îneordarea dintre 
vechea Serbie și Croaţia a fost pro- 
vocată de năzuința spre autonomie a 
acesteia din urmă. Prin înţelegerea 
dintre partidul radical sârb şi partizanii 
dlui Ştefan Radici, — separatiști şi 
republicani până ieri, — aceștia au 


renunțat la întreg programul lor de | 


luptă. a 
Şi, cu toate acestea, d. N. Pasici e 


“acela care „a revenit“, şi care merită i 
să fie lăudat pentru „abilitatea“ cu 


“care a ştiut să cedeze !.., 

„Dacă d lon Clopoţel ar fi citit Ade- 
vărul, — ziar la care lu:reăză, pare- 
„ni-se, în calitate de corespondent 
pentru Ardeal, dimpreună cu dnii 


Normand Kanner şi Leonard Pauke-- 


row, — mer fi săvârşit, probabil, a- 
ceastă eroare. Căci, până și monitorul 
dlui Costică Grauer, atât de gentil cu 


„tot ce este țărănist şi provincial, s'a ` 


văzut nevoit să scrie, că:  „ţărăniștii 
croaţi au renunțat aproape la întregul 
lor program de diferențiare cu cele- 
laite partide sârbe. Au renunțat la 
idealul republican. -Au renunţat, apoi, 
la ideia - regioaalistă în forma unei 
autonomii p-ovinciale, Au primit auto- 
ritatea unui partid sârb, şi au recu- 
noscut folosul centralizării vieţei po- 
litice la Belgrad“. Acesta este, deci, 
tâlcul reconcilierei iugoslave. O capi- 


tulara a mișcărei regionaliste şi o ` 


biruiuţă a principiului de unitate 
politică. . 

La noi. în România întregită, n'a 
fost nevoie de atâta frământare, ca să 
ajungem la acest rezultat, Partidu! 
național din Ardeal, care începuse să 


fredoneze cu timiditate aceeaş arie 
revoluționară dela Zagreb, s'a supus 
fără multă ceremonie cerinţelor vremei, 
şi a părăsit repede, vrând-nevrând, 
făgagul izolzrei. Societatea de Mâine, 
uitând-se spre Beigrad cu luneta ta- 
toarsă, ne pofteşte să facem acum câţiva 
paşt inapoi, căutând o- împăcare cu. 
provincialismul mascat al dlui luliu 
Maniu. ; 

. Ciudat îndemn din partea unei 


publicaţii, al cărei titlu s'a întors cu 
spatele spre trecut!., 


Pedeapsa Blajului. — E, iarăș, måre 
forfoteală în tabăra politică a diui luliu 
Maniu. Alarma a dat-o, celdintâi, con- 
fratele nostru d. C. Congopol -dela ga- 
zeta dlui C. Argetoianu, — un vechi 
amic al bisericei unite, —: care, tra: 


„sărind de indignare, ne-a adus ştirea 


de necrezut, că Blaj ıl a fost pedepsit, că 
Biajul a fost urgisit, că Blajul nu va fi, 
capitală de judeţ! Atât a fost deajuns, 


_ca să se urnească din lo: și condeiul 


curgător. al părintelui Agârbiceanu, 
care vede în această nedreptățire a 


` unui vechi centru de cultură naţio sală, 


ün ecou al duşmăniei împotriva par- 


- tidului nzțional. Blaju! a fost pedepsit, 


Blajul a fost urgisit (şi celelalte), 
pentrucă dl. luliu Maniu e dela 
Blaj !., . 

Ne vom amesteca și noi în această 
discuție, cu câteva constatări și o fa- - 
trebare. i 
. După modestele noastre cunoștiinţe 
gtografice, Blajul mu se găseşte în 
„judeţul Târnavelor,“ cum zice greco- 
catolicul d C, Congopol, ci îa judeţul 
Alba de jos. Capitala acestui judeţ e 
acum la Aiud. Pe bună dreptate, se 
proiectează strămutarea ei la Alba 
Iulia, care, prin rolul său simbolic de 
oraş 2i unirei, merită desigur această 
cinste, Cât despre Blaj, noi nu vedem 
întrucât ar evea de suferit, dacă ar 
rămânea și pe mai departe ceeace a 

fost: totdeauna: o puternică cetate cul- 
turală, ale cărei istorice ziduri wau 
nevoie de adaosul unei săli de pre- 
fectură, pentru a dobândi din zi în zi 
O. şi mai deplină strălucire. Dealtfel, 
Biajul nici nu cere pentru sine, cu a- 
tâta stăruință, onoarea de a; auăposti 
în patriarhalu! său cuprins, câţiva func- - 
ţionari publici mai mult. Ba, după câte 
“mi se spun, un autorizat reprezentant 
al Mitropoliei se găseşte acum la Bu- 


cureşti, pentru a da să înțeleagă, dlui . 


lL Brătianu, că transformarea Blajului 
în capitală de județ nu ar fipe placul 
tuturor blăjenilor. . 
Prin urmare, necazul părintelui A- 
gârbiceanu, caşi revolta diui C. Con- 
gopol, sunt deopotrivă de ridicole. E 
încă o temă bună de exploatat pentru 
ațâţarea amărăciunilor provinciale. lar 
dedesubtul acestor tânguiri grandilo- 
cvente, Doamne, câtă făţărnicie! Căci, 
dacă e adevărat că partidul naţional 
„compătimeşte atât de sincer cu izvo- 
arele noastre de cultură naţională, dacă 
e adevărat că partidul! naţional doreşte 
din toată inima prosperitatea acestui 
cuib de naționalism fecund, să ni se- 
răspundă la o simplă chestiune: 


— Cu ce s'a ales Blajul de pe urma 


guvernării de peste un an a răposatu- : 


ui Consiliu dirigent? Ce a făcut dl 
Iuliu Maniu, atunci, pentru oraşul pe 
care-l revendică astăzi ? i 
_ Răspunsul e uşor de dat: Nimic, 
nimic! Nu numai, că d. luliu Maniu 
nu s'a gândit să prefacă Blajul în'ca- 
pitală de judeţ, dar nici măcar nu s'a 
îngrijiit să-i aducă unele imbunătăţiri 
edilitare de primă necesitate. In -fo- 
carul de lumină, de dragul căruia lăc- 
rimează astăzi partidul național, cât 
timp a fost la putere d. luliu Maniu 
n'a înființat nici măcar un felinar! 

„Ce să spunem, deci, despre noua 
campanie a Patriei? Numai -gălăgia 
e mare; restul e ipocrizie... 


PE 


Dă 


Evul mediu. — Plecând întro lun- 
gă călătorie prin Galiţia, — ca să mai 
revadă odată locurile pe unde a co- 
pilărit, — dl Costică Grauer a lăsat 
Adevărul politic re seama dlui S. La- ` 
bin dela „Uniunea evreilor pământeni“, 
iar pe cel liferar în grija dlui M, Se- 
vastos dela laşi. Di Sevastos, probabil, 
ma primit această însărtinare fără 
anumite prealabile instrucțiuni de va- 
canţă. Căci, cele dintâi cartuşe dit 
proaspăta sa tolbă de şabăs-goim cul- 
tural le trage asupra Țării Noastre. 
Sunt exerciţii de dare la semn care nu 


„ne. mai impresionează. Indârijiţii noştri 


adversari au putut să bage de seamă, |. 
până acum, că suntem o ţintă aşezată 
la o distanţă cam mare... 

De data aceasta, supărarea Adevă- 
rul literar se complică insă şi cu pu- 
țină şarlatanie. DI Sevastos ne atri- 
buie, din propria dumisale inițiativă, 
o „mentalitate de evul mediu“, impu-. 
tându ne „elogiul“ pe care l-am fi fă- 
cut „brutalităţii lui Mussolini*, când 
cu prilejul suspendării ziarului Corriere 
della Sera din Milan. Lozţiitorul dilui 


„Costică Grauer îşi permite să ne fal- ` 


şifice scrisul, ca să ne poată expedia 
din calea patronilor săi, îndărăt pe 


` vremea Inch'ziţiei. Metoda e cunoscută, 


Cu alţii, poate că dă şi rezultate! 
practice. Păcat, că e cam incorectă. 
Suspendarea ziarului Corriere della 
Sera nwa fost decât un punct de ple- 
care pentru o serie de constatări a- 
supra gazetăriei dela noi. Ne-am ferit 


„să calificăm gestul dlui Mussolini, în- 


soțindu-l de aplauze sau de osândă, 
pentru simplul motiv, că unicul jude- 
cător al. Ducelui” fascist e opinia 
publică italiană. Întorcându-se însă 
deta Roma la București, şi coborân- 
du-ne puţin pe strada Sărindar, am 
admirat încă odată complecta lipsă. 
de responsabilitate, care prezidează 
la confecţionarea regulată a presei 
noastre zilnice, scrisă de anonimi 

şi de pseudonime girată, împotriva 
Co “stituț ei, de portari şi oameni de 
serviciu, 

Libertatea presei ? lată, desigur o 
chezăşie de civilizaţie. Dar libertatea 
fără răspundere, ziceam, e definiția 
cea mai nimerită a anarhiei. Decât 
această ana:h's, preferăm brutalitatea 

` dlui Mus: olini. Acelaş lucru îl spunem 
şi astăzi. Adevărul e de altă părere? 
Nu ne îndoim. Adevărul e piototipul 
"ziarului lipsit de responsabilitate, E 
scris de di Kalman Blumenfeld şi e 
girat de di D. Vasilescu, om de serviciu. 

Asemenea tipărituri, întradevăr, nu 
apăreau în evul mediu. E singura su- 
perioritate a acestuia asupra epocei 
moderne ! 


Oraşe din România. — D. I. Si- 
mionescu, p'ofesor la Universitatea 
din laşi, unul din cei mai buni cu- 
noscători ai pământului românesc, şi-a 
adunat într'un mare şi frumos volum 
de apoape trei sute de pagini, insem- 
nările sale despre câteva Orașe din 
România, publicate mai întâi în foile- 
tonul ziarului Viitorul. l 

Vom arăta dela început singurul 
cusur pe care-l găsim acestei lucrări, 
admirabil tipărită de „Cartea Româ- 
nească“ şi bogat împodobită cu de- 
semnuri în peniță de dnii Bordenache, 
Motăş şi Diighit. Ii vom spune, repe- 
de, cusurul, ca să-i putem lăuda, cu 
atât mai mult, calitățile. Di I. Simio- 
nescu a făcut, credem noi, greşala 
de a-şi fi aşezat materialul după un 
indice alfabetic, Astfel, autorul ne 
trimite dela Bacău la Baia Sprie şi 
dela Timişoara la Tighina, dându-ne 
o primă impresie, falșe şi injustă, de 
dicţ.onar gt ogratic. Dacă şi-ar îi rån- 


duit foiletoanele în ordinea în care 
au fost scrise, lăsându-ne să trecent 
împreună cu d-sa, din oraş în oraș, 
descrierea ar fi câștigat în intensitate, 
aşezându-ne dela început în cadrul 
privelişti.or trăite, 

Notele de drum ale dlui I. Sim:o- 
nescu ar merita, întradevăr, cu pri- 
sosință, această nouă' aranjare, căci. 
ele sunt ceva mai mult decât o colec- 


- ţie de amintiri istorice, de însemnări: 
etnice sau consideraţii economice. 


Erudiţia, fireşte, e un minunat tovarăș 
de călătorie. Ea te face să-ţi aduci 
aminte, înaintea meterezelor Cetăți 
Albe, cât preț punea Șt.fan cel Mare- 
pe această cetate dela malul Nistrului; 
să lămureşti, aţoi, pentruce locul de 
așezare al vechiului Apulum a fost: 
prețuit de legiunile romane; și să ştii, 
în fine, că aspectul terenului între- 
Comarnic și Câmpina aminteşte ves- 
titele Bad-Lands din America de Nord. 
Numai cu erudiţia, nu se face însă o- 
carte plină de viaţă, pritteroasă şi 
caldă, ca aceea a dlui I. Simionescu. 
Ochiul trebuie să pătrundă el însuș 
corturul pe:sagiuluis mintea trebuie să 
înțeleagă, fără muit ajutor, taina pro- 
prie a fiecărui colţ de pi:tră; sufletul 
trebuie să prindă, proaspătă şi vie,. 
frumusețea mereu schimbătoare a lo- 
curilor. Oraşe din România: e o carte 
care îctruneşte toate aceste însuşiri, 
lar di I. Simionescu e un om de ști-. 
ință, care nu şi-a uitat inima în bi- 
bl:otecă... | 

Urmaţi-l, deci, dealungul celor șapte- 
zecişidouă de târguri, dela Sighetul 
Marmaţiei la Galaţi, dela Turnu Se- 
verin la Chişinău, şi dela Gura Humo- 
rului ja Giurgiu. Rar veți găsi o că-- 
lăuză mai agreabilă. 

